1. ΝΟΜΟΣ 3761 της 10/16 Ιαν. 1929 Περί κυρώσεως του από 12/13 Νοεμ. 1927 Ν.Δ. περί κυρώσεως του από 20/26 Νοεμ. 1925 Ν.Δ. περί συμπληρώσεως και τροποποιήσεως του ν. 2190 περί ανωνύμων εταιρειών του ν. 1023 περί ιδιωτικής επιχειρήσεως ασφαλίσεως. Άρθρον 1 Εις ειδικόν τεύχος της Εφημερίδος της Κυβερνήσεως, φέρον τίτλον "Δελτίον Ανωνύμων Εταιρειών", ή εν ιδιαιτέρα στήλη, υπό τον αυτόν τίτλον, του Παραρτήματος της Εφημερίδος της Κυβερνήσεως καταχωρίζονται υποχρεωτικώς ωρισμέναι δημοσιεύσεις των ανωνύμων εταιρειών. Το είδος των δημοσιεύσεων τούτων, ο χρόνος της αποστολής αυτών εις την Εφημερίδα της Κυβερνήσεως υπό των ανωνύμων εταιρειών, ο τρόπος της καταχωρήσεως αυτών, και πάσα άλλη λεπτομέρεια καθορισθήσονται δια Δ/τος. Εις εκτέλεσιν του παρόντος άρθρου εξεδόθη το Π.Δ. 16/22 Ιαν. 1930 (κατωτ. άρ. 3). Προγενέστερον είχεν εκδοθή το Π.Δ. της 14/18 Σεπτ. 1928 περί δελτίου ανωνύμων εταιρειών, καταργηθέν υπό του άρθρ. 7 του Π.Δ. 16/22 Ιαν. 1930. Άρθρα 2-3 (Προστίθενται διατάξεις εις την παραγρ. 9 και παράγρ. 12 εις το άρθρ. 43 Νόμ. 2190/1920, 12.Αα. 4). Άρθρον 4 (Προστίθενται παράγρ. 4 και 5 εις το άρθρ. 32, παράγρ.4 εις το άρθρ. 28 και παράγρ.4 εις το άρθρ.18 του Νόμου 1023/1917, 12. Μα). Άρθρον 5 1.Των συνιστωμένων ελληνικών ανωνύμων εταιρειών από της δημοσιεύσεως του παρόντος και εφεξής δύνανται να εισαχθώσιν εν τω χρηματιστηρίω προς διαπράγματευσιν αι μετοχαί και αι ομολογίαι εφ' όσον έχουσι καταβεβλημένον μετοχικόν κεφάλαιον τουλάχιστον πέντε εκατομμυρίων δραχμών και έχουσι δημοσιεύσει από της συστάσεώς των τρεις ετησίους  ισολογισμούς ή εφ' όσον έχουσι καταβεβλημένον μετοχικόν κεφάλαιον τουλάχιστον δέκα εκατομμυρίων δραχμών και δημοσιεύσει από της συστάσεως αυτών ένα ετήσιον ισολογισμόν. 2.Δια τας προ της ισχύος του παρόντος συσταθείσας εταιρείας ισχύουσιν αι σχετικαί διατάξεις του άρθρ. 18 του κωδικοποιούμενου ν. 1308 (12. Πα). Επί των παραγράφων 1-2 βλ. το ρυθμίζον ήδη το θέμα άρθρ. 17 ν.3632/1928 (12.Πα). 3.Οι συμφώνως προς το άρθρ. 10 του από 23 Οκτ. 1924 Ν. Δ/τος απεσπασμένοι τραπεζιτικοί υπάλληλοι κατά τον χρόνον της αποσπάσεως των θεωρούνται ως δημόσιοι υπάλληλοι και εξερχόμενοι της έδρας των προς εκτέλεσιν υπηρεσίας λαμβάνουσιν αποζημίωσιν ίσην προς το επίδομα αυτών. Άρθρον 6 1.(Τροποποιείται το άρθρ. 19 Νόμ. 1023/1917, 12. Μα). 2.Πάσα αίτησις εταιρείας περί εισαγωγής των μετοχών εις το χρηματιστήριον δέον να συνοδεύηται υπό γραμματίου καταθέσεως παρά τω Ταμείω Παρακαταθηκών και Δανείων δραχ. 5 χιλιάδων. Το τρίτον του ποσού τούτου αποδίδεται εις τα μέλη και τον γραμματέα του χρηματιστηριακού συμβουλίου κατόπιν αποφάσεως του υπουργού της Εθνικής Οικονομίας, το δ' απομένον ποσόν εισάγεται εις το δημόσιον ταμείον ως έσοδον. Άρθρον 7 (Μεταβατική διάταξις) Άρθρον 8 Δια Δ/τος εκδιδομένου εφ' άπαξ μετά γνωμοδότησιν του Συμβουλίου Εποπτείας Ασφαλίσεως, δύνανται αι ισχύουσαι διατάξεις επί της ιδιωτικής επιχειρήσεως ασφαλίσεως να κωδικοποιηθώσιν εις ενιαίον κείμενον υπό τον τίτλον Νόμος 1023 περί ιδιωτικής επιχειρήσεως ασφαλίσεως. Κατά την τοιαύτην κωδικοποίησιν επιτρέπεται η μεταβολή της σειράς των άρθρων και η διαγραφή των καταργηθεισών διατάξεων. (Αντί για τη σελ. 31) Σελ. 31(α) Τεύχος Θ31 - Σελ. 51 Δελτίο Ανωνύμων Εταιρειών 12.Α.β.1 Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. 